MICHEL DE PAUL©. 101 
blées, des vingt-septiesme septembre mil cinq cens quatre vingt ung 
et vingt -quatriesme mars mil cinq cens quatre vingt deux, contenans 
confiscation des biens dudit feu Michel de Paulo, detraction envers 
les y nommez, desmolition et razenient de la maison et fort appelé 
de Grandval ; lettres royaux obtenus par ledit Paulo à mesme fin 
d'opposition du troisiesme de ce mois d'aoust, faictes devant le gref- 
fier sur lesdites lettres, ce jourd'huy avant l'assemblée des Cham- 
bres; veue aussy la requeste présentée par les scindic, consuls, ma- 
nans et habitans de la ville d'Avignonet, aux fins que lesdits arrests 
soient exécutés en ce que reste et à ce que vériffication soit faicte de 
plusieurs corps des meurtris trouvez dans le creuz dudit fort de 
Grandval, dénommez en ladite requeste, et néantmoings enquis des 
excès, meurtres et volleries commis par ledit feu de Paulo et ses com- 
plices despuis lesdits arrests, dire et consentement du procureur gé- 
néral mys au pied de ladite requeste; autre requeste dudit messire 
Jean de Paulo aux fins d'estre délibéré sur sa requeste les Chambres 
assemblées, suyvant la delliberation de la Cour, ensemblement avec 
la requeste dudit syndic; — la Cour, les Chambres assemblées, sans 
avoir esgard ausdites plaides et appoinctemens à mettre comme mal 
et contre la délibération de la Cour intervenue, sans avoir aussy es- 
gard à la requeste dudit de Paulo en ce que concerne la desmolition et 
razement de lad. maison et fort de Grandval, ayant quant à ce esgard 
à la requeste dudit syndic, dire et consentement dudit procureur 
général, ordonne que ses arrests, pour le regard de ladite desmolition 
razement, seront exécutés en ce que restent, enjoignant au premier 
des magistrats es Seneschaussées de Tholoze et Lauraguoys ou huis- 
sier de la Cour, et chascung d'eulx premier sur ce requis, procéder à 
l'exécution des arrests, desmolition et razement de ladite maison et 
fort de Grandval; néantmoings procéder à la vériffication des corps 
des meurtris trouvez dans icelle maison, ensemble du bestail et meu- 
bles prethendus avoir esté naguères voliez, et aux consuls d'Avi- 
gnonet et habitans et aultres qu'il appartiendra, donner ayde, faveur 
et main forte à ladite desmolition, à peyne de quatre mil escus et 
autre arbitraire, et, pour le regard de l'inquisition requise des faictz 
mentionnez en la requeste dudit syndic, en baillant par ledit syndic 
articles et iceulx communiqués audit procureur général, y sera pour- 
veu ainsi qu'il appartiendra; et quant à l'opposition dudit de Paulo 
envers lesdits arrests concernans les confiscations et detractions y 
mentionnées, ordonne que, tant luy que ledit procureur général, en- 
semble les scyndic et consuls et aultres parties nommées ausdits 
arrêts, en viendront au premier jour en jugement pour, eulx ouys, 
estre faict droict. 
u Prononcé le xixe d'aoust. » 
A la marge : « Gaumels. » 
